80/50/ETY: Neuvoston päätös, tehty 20 päivänä joulukuuta 1979, jäsenvaltioiden ja kolmansien maiden välisiä suhteita lentoliikenteen alalla ja lentoliikenteen alaan liittyvää toimintaa kansainvälisissä järjestöissä koskevasta neuvottelumenettelystä



Virallinen lehti nro L 018 , 24/01/1980 s. 0024 - 0025

Suomenk. erityispainos Alue 11 Nide 8 s. 0105

Kreikank. erityispainos: Luku 07 Nide 2 s. 0123

Ruotsink. erityispainos Alue 11 Nide 8 s. 0105

Espanjank. erityispainos: Luku 07 Nide 2 s. 0204

Portugalink. erityispainos: Luku 07 Nide 2 s. 0204



NEUVOSTON PÄÄTÖS, tehty 20 päivänä joulukuuta 1979, jäsenvaltioiden ja kolmansien maiden välisiä suhteita lentoliikenteen alalla ja lentoliikenteen alaan liittyvää toimintaa kansainvälisissä järjestöissä koskevasta neuvottelumenettelystä (80/50/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan, ottaa huomioon komission laatiman päätösluonnoksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että ennakoiden lentoliikenteen kehitys ja siitä jäsenvaltioille aiheutuvat seuraukset on suotavaa, että yhteistä etua koskevat ongelmat, jotka liittyvät jäsenvaltioiden ja kolmansien maiden välisiin suhteisiin lentoliikenteen alalla sekä toimintaan kansainvälisissä järjestöissä tällä alalla, voidaan saada selville hyvissä ajoin, on suotavaa helpottaa tietojen vaihtoa ja neuvotteluja kyseisellä alalla sekä tarvittaessa edistää jäsenvaltioiden toiminnan yhteensovittamista kansainvälisissä järjestöissä, on tarpeen, että jokainen jäsenvaltio suo muille jäsenvaltioille ja komissiolle sen edun, jonka se on saanut suhteissaan kolmansiin maihin lentoliikenteen alalla kertyneestä kokemuksesta, ja alaa koskevia tietoja vaihdetaan säännöllisesti eräissä kansainvälisissä järjestöissä; näitä menettelyjä olisi yhteisön tasolla täydennettävä jäsenvaltioiden ja komission välisellä tietojenvaihdolla, ON TEHNYT TÄMÄN PÄÄTÖKSEN: 1 artikla Jäsenvaltiot ja komissio neuvottelevat jäsenvaltion tai komission pyynnöstä keskenään tässä päätöksessä määrättyjen edellytysten mukaisesti: a) lentoliikennettä koskevista kysymyksistä, joita käsitellään kansainvälisissä järjestöissä; sekä b) jäsenvaltioiden ja kolmansien maiden välisissä suhteissa lentoliikenteen alalla tapahtuneeseen kehitykseen liittyvistä eri näkökohdista sekä alalla tehtyjen kahden- ja monenvälisten sopimusten merkittävien osien toimivuudesta. Neuvottelut pidetään kuukauden kuluessa siitä, kun niitä on pyydetty, ja kiireellisissä tapauksissa niin pian kuin mahdollista. 2 artikla 1. Edellä 1 artiklan a alakohdassa tarkoitettujen neuvottelujen ensisijaisena tavoitteena on: a) todeta yhteisesti, aiheutuuko käsiteltävistä kysymyksistä yhteistä etua koskevia ongelmia; b) näiden ongelmien luonteen mukaan: - arvioida yhteisesti, olisiko jäsenvaltioiden sovitettava yhteen toimintansa kyseisissä kansainvälisissä järjestöissä, - harkita yhteisesti muita tarkoituksenmukaisia lähestymistapoja. 2. Jäsenvaltioiden ja komission on niin pian kuin mahdollista toimitettava toisilleen tiedot, joilla on merkitystä 1 kohdassa tarkoitettujen tavoitteiden kannalta. 3 artikla 1. Edellä 1 artiklan b alakohdassa tarkoitettujen neuvottelujen päätavoitteena on tutkia asiaan liittyvät kysymykset ja harkita kaikkia tarkoituksenmukaisia lähestymistapoja. 2. Edellä 1 kohdassa tarkoitettuja neuvotteluja varten jokaisen jäsenvaltion on ilmoitettava muille jäsenvaltioille ja komissiolle lentoliikenteen alalla tapahtuneesta kehityksestä sekä siitä, miten alalla tehdyt kahden- ja monenväliset sopimukset toimivat, jos se katsoo, että tämä on omiaan edistämään yhteistä etua koskevien ongelmien selville saamista. 3. Komission on annettava jäsenvaltioille kaikki hallussaan olevat 2 kohdassa tarkoitettuja asioita koskevat tiedot. 4 artikla 1. Tässä päätöksessä tarkoitettu tietojen vaihto tapahtuu neuvoston pääsihteeristön välityksellä. 2. Tässä päätöksessä tarkoitetut neuvottelut pidetään neuvoston yhteydessä. 3. Tässä päätöksessä tarkoitettuja tietoja ja neuvotteluja koskee salassapitovelvollisuus. 5 artikla Tämän päätöksen tiedoksi antamisesta alkavan kolmivuotiskauden lopussa neuvosto tutkii neuvottelumenettelyä uudelleen muuttaakseen tai täydentääkseen sitä, jos se saadun kokemuksen perusteella on tarpeen. 6 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1979. Neuvoston puolesta Puheenjohtaja J. TUNNEY (1) EYVL N:o C 193, 31.7.1979, s. 9 (2) EYVL N:o C 309, 10.12.1979, s. 58 (3) Lausunto on annettu 21 päivänä marraskuuta 1979